b'\n_START_ARTICLE_\nMa\xc5\xbeo tankio polietilenas\n_START_PARAGRAPH_\nMa\xc5\xbeo tankio polietilenas, arba LDPE (angl. low-density polyethylene) \xe2\x80\x93 termoplastikas, gaminamas i\xc5\xa1 monomero etileno. Aplinkos apsaugos agent\xc5\xabr\xc5\xb3 vertinimu, perdirbama 5,7 proc. \xc5\xa1io polietileno. \xc5\xbdenklinant pakuotes, LDPE \xc5\xbeymimas skai\xc4\x8diumi \xe2\x80\x9e4\xe2\x80\x9c \xe2\x80\x93 tarptautiniu perdirbimo kodu. Be rinkoje atsirandan\xc4\x8di\xc5\xb3 nauj\xc5\xb3 moderni\xc5\xb3 polimer\xc5\xb3 r\xc5\xab\xc5\xa1i\xc5\xb3, LDPE vis dar i\xc5\xa1lieka labai svarbia ir pla\xc4\x8diai naudojama plastiko r\xc5\xab\xc5\xa1imi. 2013 m. pasaulio rinkoje pagaminta LDPE produkcijos u\xc5\xbe $33 mlrd.\n_START_SECTION_\nIstorija\n_START_PARAGRAPH_\nLDPE buvo pirmoji pagaminta polietileno r\xc5\xab\xc5\xa1is. 1933 m. ma\xc5\xbeo tankio polietilen\xc4\x85 i\xc5\xa1leido Did\xc5\xbeiosios Britanijos kompanija \xe2\x80\x9eImperial Chemical Industries", panaudojusi auk\xc5\xa1to sl\xc4\x97gio laisv\xc5\xb3j\xc5\xb3 radikal\xc5\xb3 polimerizacijos technologij\xc4\x85.\n_START_SECTION_\nNaudojimo sritys\n_START_PARAGRAPH_\nI\xc5\xa1 LDPE gaminamos pakuot\xc4\x97s, buteliai, vamzdeliai, laboratorin\xc4\x97s priemon\xc4\x97s, plastikiniai mai\xc5\xa1eliai, pl\xc4\x97vel\xc4\x97s, stiklaini\xc5\xb3 dangteliai. Sul\xc4\x8di\xc5\xb3 ir pieno pakuot\xc4\x97ms gali b\xc5\xabti naudojamas kartono laminatas, i\xc5\xa1 vidaus padengtas LDPE. \xc5\xa0ios r\xc5\xab\xc5\xa1ies plastikas tinka gaminti \xc4\xafvairiems pad\xc4\x97klams ir bendrosios paskirties d\xc4\x97\xc5\xbeut\xc4\x97ms, korozijai atspariems darbo pavir\xc5\xa1iams.'